Nye tal fra Vejdirektoratet viser at flere nordjyder sætter sig fulde bag rattet.

De nye tal viser, at landsgennemsnittet for ulykker med spiritus involveret er faldet til 17 procent. Men i Nordjylland er spiritus skyld i hele 21 procent af de ulykker der sker. Det skriver Nordjyske Stiftstidende. - Nordjylland har altid haft ry for mere spritkørsel. Det er en region præget af meget land, hvor det kan være svært at komme hjem med offentlige transportmidler. Derfor tror jeg, at man er mere fristet til at tage bilen, siger kampagnemedarbejder ved Vejdirektoratet, Maria Dinesen.